OpenLLM-France/wikimedia huggingface dataset:
# Berliner Morgenpost

Berliner Morgenpost és un diari regional alemany amb seu a Berlín, on és el segon diari més llegit.

## Història

Fundat el 1898 per Leopold Ullstein, el diari va ser comprat per Axel Springer AG el 1959. Més endavant, ja el 2013, va ser venut al grup Funke Mediengruppe. El diari va arribar a tenir una circulació de 145.556 números el 2009, amb uns 322.000 lectors estimats L'actual editor en cap és Carsten Erdmann.
El 2012 va ser guardonat com a Diari europeu de l'any en la categoria de diari regional pel Congrés de diaris europeus d'aquell any.

## Redactors en cap

* 1952–1953 Wilhelm Schulze
* 1953–1959 Helmut Meyer-Dietrich
* 1960–1972 Heinz Köster
* 1973–1976 Walter Brückmann
* 1976–1978 Werner Marquardt
* 1978–1981 Wolfgang Kryszohn
* 1981–1987 Johannes Otto
* 1988–1996 Bruno Waltert
* 1996–1999 Peter Philipps
* 1999–2002 Herbert Wessels
* 2002 Wolfram Weimer
* 2003–2004 Jan-Eric Peters
* 2004–2018 Carsten Erdmann
* des del 2018 Christine Richter

## Referències

* ↑ Schultz, Stefan. «Sell-Off: Newspaper Giant Turns Back on Journalism». Spiegel Online, 26-07-2013. [Consulta: 25 juny 2014].
* ↑ Media analysis on the paper's page at the Axel Springer AG website.
* ↑ Berliner Morgenpost Arxivat 24 November 2005 a Wayback Machine. at axelspringer.de
* ↑ «European Newspaper Award 12+1». European Newspaper Congress. Arxivat de l'original el 10 agost 2014. [Consulta: 1r agost 2014].

## Enllaços externs

* Berliner Morgenpost - Lloc web oficial en alemany
# Karl Hansen

Karl Hansen (Stjärnorp church parish, 30 de juliol de 1890 - Estocolm, 5 d'abril de 1959) va ser un genet i major de l'Exèrcit suec suec que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar dues proves del programa d'hípica. Guanyà la medalla de bronze en la prova del concurs de salts d'obstacles per equips, mentre en el concurs de salts individual fou sisè. En ambdues proves muntà el cavall Gerold.

## Referències

* ↑ Sveriges statskalender för året 1955 (en swedish). Stockholm: Fritzes offentliga publikationer, 1955, p. 396.
* ↑ «Karl Hansen Olympic Results». sports-reference.com. Arxivat de l'original el 20 de juliol 2018. [Consulta: 20 juliol 2018].
* ↑ Karl Hansen. Comitè Olímpic Suec
# Ingolf Davidsen

Ingolf Martin Davidsen (Bergen, Hordaland, 30 de gener de 1893 – Bergen, 23 de març de 1946) va ser un gimnasta artístic noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en el concurs per equips, sistema lliure del programa de gimnàstica.

## Referències

* ↑ «Ingolf Davidsen Olympic Results». sports-reference.com. Arxivat de l'original el 18 d'abril 2020. [Consulta: 19 juliol 2017].
# Li Dan

Li Dan (nascuda el 19 de setembre de 1989) és una gimnasta xinesa de trampolí. Va guanyar la medalla de bronze de l'esdeveniment individual als Jocs Olímpics de Rio de Janeiro 2016, per darrere de la canadenca Rosie MacLennan i la britànica Bryony Page.
Ha obtingut diverses medalles en Campionat Mundials, com l'or en la competició individual d'Odense 2015. Als Jocs Mundials de 2013, va guanyar, al costat del seu compatriota Zhong Xingping, el primer lloc en el trampolí sincronitzat.

## Referències

* ↑ «Li Dan takes bronze in women's trampoline at Rio». Xina Daily, 13-08-2016 [Consulta: 12 agost 2016].
* ↑ «Crowned in Denmark, Gao Lei and Li Dan embrace the role of Olympic favorites heading into Rio» (en anglès). Federació Internacional de Gimnàstica, 29-11-2015. [Consulta: 13 agost 2016].
* ↑ «Li Dan, Zhong Xingping claim gold medal of synchronized trampoline». People's Daily, 02-08-2013 [Consulta: 12 agost 2016].

## Enllaços externs

* Li Dan a la Federació Internacional de Gimnàsia.
# Émile Druart

Émile Druart va ser un tirador amb arc belga, que va competir a cavall del segle xix i el segle xx. El 1900 va prendre part en els Jocs Olímpics de París, en què guanyà la medalla de plata en la modalitat de tir Sur la Perche à la Herse del programa de tir amb arc.

## Referències

* ↑ «Druart, Jr Olympic Results». sports-reference.com. Arxivat de l'original el 14 de desembre 2012. [Consulta: 29 setembre 2015].
# Per Rasmussen

Per Rasmussen (Svendborg, 2 de febrer de 1959) és un remer danès, ja retirat, que va competir durant la dècada de 1980.
El 1980 va prendre part en els Jocs Olímpics d'Estiu de Moscou, on fou novè en la prova del quàdruple scull del programa de rem. Quatre anys més tard, als Jocs de Los Angeles, guanyà la medalla de bronze en la prova del quatre sense timoner. Formà equip amb Lars Nielsen, Michael Jessen i Erik Christiansen. La seva tercera, i darrera, participació en uns Jocs fou el 1988 a Seül, on fou sisè en la prova del doble scull.

## Referències

* ↑ «Olympedia – Per Rasmussen». [Consulta: 10 maig 2023].
* ↑ «World Rowing - Per RASMUSSEN» (en anglès). Arxivat de l'original el 2022-11-11. [Consulta: 10 maig 2023].
# Obdurodon dicksoni

Obdurodon dicksoni és una espècie extinta de mamífer monotrema de la família dels ornitorrínquids que visqué a Austràlia durant el Miocè, fa entre 11,6 i 16 milions d'anys. Se n'han trobat restes fòssils a Queensland.

## Referències

* 1 2 Entrada «Obdurodon dicksoni» de la Paleobiology Database (en anglès). [Consulta: 2 desembre 2023].
# Space Patrol

Space Patrol (La patrulla espacial) fou una sèrie estatunidenca de ciència-ficció, ambientada en el segle XXX, que va arribar al públic juvenil mitjançant la televisió, la ràdio i els còmics. La seva emissió va començar el març de 1950 i s'allargaria fins al febrer de 1955. Va tenir una audiència destacada, arribant a ser un dels 10 programes més vistos els dissabtes durant 1954.

## Referències

* ↑ Hyatt, Wesley. The Encyclopedia of Daytime Television. Watson-Guptill Publications, 1997, p. 405–406. ISBN 978-0823083152.
* ↑ Bassior, Jean-Noel. Space Patrol – Missions of Daring in the Name of Early Television. Jefferson, North Carolina USA: McFarland & Company, Incorporated, 2005. ISBN 0-7864-1911-3 pp. 238–242
# Karl Schubert

Karl Schubert (Nysa, 20 de maig de 1908 - Pirmasens, 1991) va ser un nedador alemany que va competir durant les dècades de 1920 i 1930.
En el seu palmarès destaquen una medalla de plata al Campionat d'Europa de natació de 1931 i quatre campionats nacionals.
El 1928 va prendre part en els Jocs Olímpics d'Amsterdam, on va disputar dues proves del programa de natació. En ambdues quedà eliminat en sèries.

## Referències

* 1 2 «Karl Schubert Olympic Results». sports-reference.com. Arxivat de l'original el 2012-11-09. [Consulta: 30 juny 2019].
# Viggo Dibbern

Viggo Valdemar Dibbern (Frederiksberg, Hovedstaden, 10 de juliol de 1900 – Herlev, 30 de gener de 1982) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Viggo Dibbern Olympic Results». sports-reference.com. Arxivat de l'original el 16 de setembre 2011. [Consulta: 19 juliol 2017].
# Flora Duffy

Flora Jane Duffy (Paget, 30 de setembre de 1987) és una esportista bermudiana que competeix en triatló.
Rebé la medalla d'or als Jocs Olímpics d'Estiu de 2020 el 27 de juliol de 2021 a Tòquio, esdevenint així la primera persona a donar la recompensa olímpica més elevada al seu país, Bermudes. Anteriorment va guanyar la medalla d'or al Campionat Mundial de Triatló de 2016.
Va participar en dos Jocs Olímpics d'Estiu, ocupant el 45è lloc a Londres 2012 i sense acabar la carrera a Pequín 2008.

## Palmarès internacional

Campionat Mundial :
| Any | Lloc | Medalla | Prova |
| 2016 | Cozumel ( Mèxic) | 1 | Individual |
| Jocs Olímpics ||||
| Any | Lloc | Medalla | Prova |
| 2020-2021 | Tòquio ( Japó) | 1 | Individual |

## Referències

* ↑ «Flora Duffy» en la pàg. web de la ITU (anglès)
* ↑ «Flora Duffy» Arxivat 2012-12-18 a Wayback Machine. en Sports-reference.com (SR/Olympic Sports) (anglès)

## Enllaços externs

* «Flora Duffy». Beijing 2008. ESPN, 2008. [Consulta: 24 maig 2012].
* «Flora Duffy, Simon De Cuyper Win In Huatulco». Triathlete, 07-05-2012. Arxivat de l'original el 18 de maig 2012. [Consulta: 24 maig 2012].
* «Flora Duffy Qualifies for 2012 Olympics». Bernews, 13-05-2012. [Consulta: 24 maig 2012].
# Émile Grumiaux

Émile Grumiaux (Hornu, Hainaut, Bèlgica, 11 de juny de 1861 - Liévin, Pas-de-Calais, França, 18 de maig de 1932) va ser un tirador amb arc francès, que va competir a cavall del segle xix i el segle xx. El 1900 va prendre part en els Jocs Olímpics de París, en què guanyà la medalla d'or en la modalitat de tir Sur la Perche à la Pyramide del programa de tir amb arc.

## Referències

* ↑ «Émile Grumiaux Olympic Results». sports-reference.com. Arxivat de l'original el 6 de novembre 2012. [Consulta: 29 setembre 2015].
# Phil Monckton

Phil Monckton (Saint Boniface, 8 d'abril de 1952) és un remer canadenc, ja retirat, que va competir durant les dècades de 1970 i 1980.
El 1976 va prendre part en els Jocs Olímpics d'Estiu de Mont-real, on fou cinquè en la prova del quatre scull del programa de rem. El boicot canadenc als Jocs de Moscou de 1980 impedí la seva participació en uns nous Jocs fins a l'edició del 1984, a Los Angeles, on va guanyar la medalla de bronze en la competició del quàdruple scull. Formà equip amb Doug Hamilton, Mike Hughes i Bruce Ford.
En el seu palmarès també destaquen dues medalles als Jocs Panamericans, d'or el 1975 i de plata el 1979. Al Campionat del Món de rem destaca una quarta posició el 1983.

## Referències

* 1 2 «Olympedia – Phil Monckton». [Consulta: 25 abril 2023].
* ↑ «World Rowing - Philip MONCKTON» (en anglès). Arxivat de l'original el 2022-11-16. [Consulta: 27 abril 2023].
# Teleoceras

Teleoceras és un rinoceront extint. Aquest gènere inclou diverses espècies que visqueren entre el Miocè inferior i el Pliocè superior.

## Aspecte i mode de vida

Teleoceras era un rinoceront de quatre metres de llarg amb forma d'hipopòtam, amb un cos llarg i pesant i potes curtes i romes. Possiblement estava més ben adaptat per moure's a l'aigua que a la terra, tot i que les seves dents mostren que Teleoceras s'alimentava de plantes terrestres. Tenia una petita banya en forma de con al musell. També tenia uns ullals afilats i allargats que probablement li servien per defensar-se.

## Fòssils

S'han trobat fòssils de Teleoceras en moltes localitats de Nord-amèrica, així com Hondures, Egipte i Ucraïna. El gran nombre de fòssils de Teleoceras trobat en algunes localitats suggereix que era un animal molt comú que vivia en ramats.

## Referències

* ↑ Entrada «Teleoceras» de la Paleobiology Database (en anglès). [Consulta: 6 març 2024].
# Kathleen Russell

Kathleen Russell (17 de novembre de 1912 - Johannesburg, 26 de novembre de 1992) va ser una nedadora sud-africana que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on disputà dues proves del programa de natació. Guanyà la medalla de bronze en el la prova dels 4x100 metres lliures, formant equip amb Marie Bedford, Freddie van der Goes i Rhoda Rennie, mentre en els 100 metres lliures quedà eliminada en semifinals.
El 1934, als Jocs de la Commonwealth, guanyà la medalla de plata en la prova de 4x100 iardes lliures formant equip amb Jenny Maakal, Enid Hayward i Molly Ryde.

## Referències

* 1 2 «Kathleen Russell Olympic Results». sports-reference.com. Arxivat de l'original el 17 d'abril 2020. [Consulta: 31 agost 2018].
# Christian Thomas

Christian Richard Thomas (Copenhaguen, 7 de febrer de 1896 – Gentofte, 4 d'octubre de 1970) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Christian Thomas Olympic Results». sports-reference.com. Arxivat de l'original el 18 d'abril 2020. [Consulta: 20 juliol 2017].
# Gwen Jorgensen

Gwen Jorgensen (Waukesha, 25 d'abril de 1986) és una esportista estatunidenca que competeix en triatló.
Va participar en els Jocs Olímpics de Rio de Janeiro 2016, obtenint la medalla d'or en la prova femenina. Ha guanyat tres medalles al Campionat Mundial de Triatló entre els anys 2014 i 2016.

## Carrera esportiva

El 2011 va obtenir la seva primera gran victòria en guanyar en la prova de la Copa del Món celebrada a Tiszaujvaros, Hongria. A l'any següent va tornar a vèncer en una altra etapa de la Copa del Món, en aquest cas la celebrada a Banyoles (Catalunya). Va participar en els Jocs Olímpics de Londres 2012, acabant en el lloc 38.
El 2013 va obtenir la victòria en tres etapes de les Seriïs Mundials (San Diego, Yokohama i Estocolm), aconseguint la 4a posició final al Campionat Mundial.
Es va proclamar campiona del món per dos anys consecutius, 2014 i 2015, la primera vegada després de vèncer en 5 proves (Yokohama, Londres, Chicago, Hamburg i Edmonton), i la segona en les 7 proves en les quals va participar: Abu Dabi, Auckland, Gold Coast, Yokohama, Londres, Hamburg i Chicago.
El 2016 va aconseguir la medalla d'or als Jocs Olímpics de Rio de Janeiro 2016. A més, va vèncer en dues proves de les Sèries Mundials (Yokohama i Leeds), aconseguint la medalla de plata en la classificació final del Mundial.

## Palmarès internacional

Jocs Olímpics :
| Any | Lloc | Medalla | Prova |
| 2016 | Rio de Janeiro ( Brasil) | 1 | Individual |
| Campionat Mundial ||||
| Any | Lloc | Medalla | Prova |
| 2014 | Edmonton ( Canadà) | 1 | Individual |
| 2015 | Chicago ( Estats Units) | 1 | Individual |
| 2016 | Cozumel ( Mèxic) | 2 | Individual |

## Referències

* ↑ «Gwen Jorgensen» Arxivat 2014-12-31 a Wayback Machine. en Sports-reference.com (SR/Olympic Sports) (anglès)
* ↑ «Gwen Jorgensen» en la pàg. web de la ITU (anglès)

## Enllaços externs

* Lloc web oficial
* USA Triathlon Arxivat 2010-09-04 a Wayback Machine.
# Émile Fisseux

Émile Léon Fisseux (París, 15 de febrer de 1868 - ?) va ser un tirador amb arc francès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de bronze en la prova d'Au Cordon Doré 50 metres del programa de tir amb arc.
Vuit anys més tard, als Jocs de Londres va disputar la prova d'estil continental, en la qual quedà en 13a posició.

## Referències

* 1 2 «Émile Fisseux Olympic Results». sports-reference.com. Arxivat de l'original el 17 d'abril 2020. [Consulta: 29 setembre 2015].
# Alice Bridges

Alice Bridges (Waterville, 19 de juliol de 1916 - Carlisle, 5 de maig de 2011), també coneguda pel nom de casada Alice Roche, fou una nedadora estatunidenca que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la prova dels 100 metres esquena del programa de natació. Durant la seva curta carrera com a nedadora va establir tres rècords mundials i vint rècords estatunidencs.

## Referències

* ↑ «Alice Bridges Olympic Results». sports-reference.com. Arxivat de l'original el 17 d'abril 2020. [Consulta: 7 desembre 2019].
* ↑ (anglès) Alice B. Roche - Legacy.com/Milford Daily News, 7 maig 2011
# Paleopropitècids

Els paleopropitècids (Palaeopropithecidae), coneguts vulgarment com a lèmurs peresós, són una família extinta de lèmurs que inclou quatre gèneres. Malgrat el seu nom vulgar, els parents més propers dels paleopropitècids no són els peresosos, sinó la resta de lèmurs.
| Primates | Haplorrhini Strepsirrhini Lorisiformes Lemuriformes Daubentoniidae Lemuridae Megaladapidae † Cheirogaleidae Lepilemuridae Archaeolemuridae † Indriidae Palaeopropithecidae † Archaeoindris fontoynonti † Babakotia radofilai † Mesopropithecus † Mesopropithecus dolichobrachion † Mesopropithecus globiceps † Mesopropithecus pithecoides † Palaeopropithecus † Palaeopropithecus ingens † Palaeopropithecus kelyus † Palaeopropithecus maximus † |

## Referències

* ↑ Entrada «Palaeopropithecidae» de la Paleobiology Database (en anglès). [Consulta: 11 juny 2024].
* ↑ Mittermeier, Russell A., [et al]. Lemurs of Madagascar. 2a edició. Conservation International, 2006, p. 44–45. ISBN 1-881173-88-7.
* ↑ Nowak, Ronald M. Walker's Primates of the World. Johns Hopkins University Press, 1999, p. 89–91. ISBN 0-8018-6251-5.
* ↑ Gommery, D.; Ramanivosoa, B.; Tombomiadana-Raveloson, S.; Randrianantenaina, H.; Kerloc'h, P. «A new species of giant subfossil lemur from the North-West of Madagascar (Palaeopropithecus kelyus, Primates)». Comptes Rendus Palevol, 8, 5, 2009, pàg. 471–480. DOI: 10.1016/j.crpv.2009.02.001.
# Parc d'Elx

El Parc d'Elx és un parc urbà cèntric situat a la ciutat de Benidorm, Marina Baixa.
Es troba a la zona central de la ciutat, al final del carrer Colón, prop del port de Benidorm i a la vora de la costa, a la platja de Ponent.
És un punt de pas obligat del passeig d'aquesta platja de Benidorm. El seu interior està replet de palmeres i posseeix una esplanada i una font.

## Referències

* ↑ «Playa de Poniente, Benidorm».
* ↑ «Benidorm replanta ahora el Parque de Elche y culpa de su abandono al Consell».
# Guazapa

El Guazapa és un estratovolcà del Plistocè que s'eleva fins als 1.438 msnm i que es troba al centre d'El Salvador, 23 km al NE de la ciutat de San Salvador. Està fortament erosionat, amb profundes valls als seus flancs. No es conserva cap morfologia del cràter. A la base del volcà hi ha diversos cons piroclàstics i colades de lava joves, de l'Holocè.

## Referències

* ↑ Instituto Geográfico Nacional. Diccionario Geográfico de El Salvador, 1986.
* ↑ «Global Volcanism Program | Guazapa» (en anglès). [Consulta: 7 març 2024].
# Kazimierz Gzowski

Kazimierz Gzowski (Sumi, 8 d'octubre de 1901 - Londres, 25 de juny de 1986) va ser un genet polonès que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar dues proves del programa d'hípica. Guanyà la medalla de plata en la prova del concurs de salts d'obstacles per equips, formant equip amb Kazimierz Szosland i Michał Antoniewicz, mentre en el concurs de salts individual fou quart. En ambdues proves muntà el cavall Mylord.

## Referències

* ↑ «Kazimierz Gzowski Olympic Results». sports-reference.com. Arxivat de l'original el 14 de novembre 2012. [Consulta: 26 maig 2018].
# Christian Juhl

Christian Willumsen Juhl (Gørding, Esbjerg, Syddanmark, 29 d'abril de 1898 – Esbjerg, 27 de setembre de 1962) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Christian Juhl Olympic Results». sports-reference.com. Arxivat de l'original el 2020-04-18. [Consulta: 20juliol 2017].
# Sven Riederer

Sven Riederer (Bad Ragaz, 27 de març de 1981) és un triatleta suís.
Durant la seva carrera esportiva va prendre part en quatre edicions dels Jocs Olímpics d'Estiu, el 2004, 2008, 2012 i 2016. Als Jocs d'Atenes de 2004 va guanyar la medalla de bronze en la prova del triatló en finalitzar rere els neozelandesos Hamish Carter i Bevan Docherty. En les altres participacions destaca la vuitena posició als Jocs de Londres de 2012.
En el seu palmarès també destaca una medalla d'or i una de plata al Campionat del Món de triatló per relleus, el 2010 i 2011 respectivament, i dues de plata, el 2015, i una de bronze, el 2005, al Campionat d'Europa de triatló. També ha guanyat diverses curses de la Copa del món de triatló.

## Referències

* ↑ «Olympedia – Sven Riederer». [Consulta: 30 agost 2021].
* ↑ Triathlon, World. «World Triathlon» (en anglès). [Consulta: 1r setembre 2021].
# Émile Hanse

Emile Jean Ghislain Hanse (Namur, 10 d'agost de 1892 - Uccle, 5 d'abril de 1981) fou un futbolista belga de la dècades de 1910 i 1920.
El 1920 va prendre part en els Jocs Olímpics d'Anvers, on guanyà la medalla d'or en la competició de futbol. El 1924, als Jocs de París, finalitzà en novena posició. Pel que fa a clubs, defensà els colors del Royale Union Saint-Gilloise. El 1913 i 1914 guanyà la Copa belga de futbol.
Amb la selecció nacional jugà 11 partits, en què no marcà cap gol.

## Referències

* ↑ «Belgiumsoccerhistory (Peter Mariën)». Arxivat de l'original el 2011-08-05. [Consulta: 31 agost 2017].
* ↑ http%3A%2F%2Funionhisto.skynetblogs.be%2Fcategory%2F1088435%2F1%2FFiches%2BJoueurs%2B%2BA%2B-%2BI HANSE Emile a unionhisto.skynetblogs.be
* ↑ «André Fierens Olympic Results». sports-reference.com. Arxivat de l'original el 18 d'abril 2020. [Consulta: 31 agost 2017].
# Renzo Sambo

Renzo Sambo (Treviso, 17 de gener de 1942 - Cesiomaggiore, 10 d'agost de 2009) fou un remer italià que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla d'or en la prova del dos amb timoner del programa de rem. Formà equip amb Primo Baran i Bruno Cipolla. Quatre anys més tard, als Jocs de Múnic, fou onzè en la mateixa prova.
En el seu palmarès també destaquen una medalla de bronze al Campionat del Món de rem de 1966 i dues medalles al Campionat d'Europa de rem, una d'or i una de plata, sempre en el dos amb timoner. També guanyà 15 campionats nacionals.

## Referències

* ↑ «Renzo Sambo» (en italià). [Consulta: 22 maig 2023].
* 1 2 «Addio a Renzo Sambo, leggenda dello sport trevigiano - Corriere del Veneto». [Consulta: 22 maig 2023].
* ↑ «Olympedia – Renzo Sambo». [Consulta: 22 maig 2023].
* ↑ «Rudern - Weltmeisterschaften. Zweier mit Steuermann - Herren». [Consulta: 22 maig 2023].
* ↑ «Rudern - Europameisterschaften (Herren - Zweier m. Stm.)». [Consulta: 22 maig 2023].
* ↑ «World Rowing - Renzo SAMBO» (en anglès). Arxivat de l'original el 2023-03-26. [Consulta: 22 maig 2023].
* ↑ «Scheda Atleta». [Consulta: 22 maig 2023].
# Amficinodòntids

Els amficinodòntids (Amphicynodontidae) són una família extinta de mamífers carnívors d'aspecte vagament similar als ossos rentadors, però que foren ancestrals als hemicionins i, a través d'ells, als úrsids. Els gèneres Allocyon i Pachycynodon semblen formar un subgrup pròxim als avantpassats dels pinnípedes.

## Referències

* ↑ Entrada «Amphicynodontinae» de la Paleobiology Database (en anglès). [Consulta: 20 desembre 2022].
# Houston Ballet

El Houston Ballet (Ballet de Houston) és una companyia de ballet estatunidenca finançada per la Houston Ballet Foundation que també s'encarrega de mantenir a l'acadèmia de ballet, Houston Ballet Academy, en la qual entrenen més de la meitat dels ballarins de la companyia.
Com a companyia, fundada en 1969, és la quarta més gran dels Estats Units, amb la seva base a la ciutat de Houston, Texas. El 2017, el Ballet de Houston va rebre una donació de més de 73 milions de dòlars, ha estat la major donació a una companyia de ball als Estats Units d'Amèrica. La companyia produeix unes 85 actuacions cada any i està composta per 59 ballarins.
Des de la seva fundació, l'organització ha comptat amb els següents directors: Tatiana Semenova (1955-1967), Nina Popova (1967-1976), Ben Stevenson OBE (1976-2003), Stanton Welch AM (2003-actualitat). Es preveu que el 2020 actuï per primera vegada a la península ibèrica, al Festival Internacional de Peralada.

## Referències

* ↑ «Dance/USA — The national service organization for professional dance.». www.danceusa.org. [Consulta: 10 juny 2019].
* ↑ «Three Premieres, Three Successes at Houston Ballet». Houstonia. [Consulta: 10 juny 2019].
* ↑ «El Houston Ballet presentarà dos programes al Festival Castell de Peralada». [Consulta: 9 febrer 2020].